Kai Eide sier han og medarbeiderne har oppnådd det de kunne klare i den vanskelige situasjonen de har befunnet seg i. Nå overlater han uriasposten i Kabul til svenske Staffan de Mistura.
- 2010 blir utrolig avgjørende for Afghanistan. Dersom ikke utviklingen snur i år, så kan situasjonen bli uhåndterbar, spår den avtroppende FN-utsendingen.
Den bitre konflikten mellom Eide og hans tidligere nestsjef Peter Galbraith dominerte mye av perioden etter valget i fjor sommer. Galbraith fikk sparken av FNs generalsekretær etter beskyldninger om at Eide tonet ned rapporter om valgfusk.
- Kampanjen, som mest direkte var rettet mot meg, hadde en negativ effekt på forholdet mellom den afghanske regjeringen og verdenssamfunnet. Dette var en helt uansvarlig løgnkampanje, sier toppdiplomaten, som nå har lagt konflikten bak seg.
Lørdag setter han seg på flyet tilbake til Oslo.
- Jeg har faktisk ikke tenkt et øyeblikk på det. Jeg har ikke hatt tid. (ANB-NTB)